ΑΣΚΗΣΗ ΕΝΤΟΠΙΣΜΟΥ ΔΕΥΤΕΡΕΥΟΥΣΩΝ ΠΡΟΤΑΣΕΩΝ

 **(ΘΥΜΗΘΕΙΤΕ: ΕΝΑ ΡΗΜΑ-ΜΙΑ ΠΡΟΤΑΣΗ)**

*Υπογραμμίζονται για τη διευκόλυνσή σας οι επιρρηματικές δευτερεύουσες. Ονομάστε τις.*

Ο Γιάννης, **αν και ήταν κουρασμένος**, αποφάσισε να πάει στο γυμναστήριο, **διότι ήθελε** να βελτιώσει τη φυσική του κατάσταση. Ο Γιάννης ήξερε ότι έπρεπε να φροντίσει τη σωματική του υγεία, **για να μπορεί** να ζήσει καλύτερα, και έτσι, κάθε μέρα προσπαθούσε να βελτιώνεται. **Αν δεν έδειχνε αποφασιστικότητα**, πιθανότατα θα είχε παρατήσει την προπόνηση, όμως κατάλαβε ότι έπρεπε να συνεχίσει, **αν ήθελε** να δει αποτελέσματα. **Όταν έφτασε,** ξεκίνησε με γρήγορο περπάτημα, **επειδή η προπόνηση είχε ήδη αρχίσει** και **ήθελε** να προλάβει. **Αν και δεν ένιωθε σε φόρμα**, συνέχισε με πείσμα, **γιατί ήθελε** να αισθανθεί καλά με τον εαυτό του. **Όσο προσπαθούσε**, ένιωθε πιο δυνατός και χαρούμενος, **γιατί το σώμα του ανταποκρινόταν στις προσπάθειές του.** **Όταν ολοκλήρωσε την προπόνησή του**, ξεκίνησε για το σπίτι, όμως σταμάτησε **μόλις είδε τον φίλο του τον Μιχάλη στην έξοδο του γυμναστηρίου**. Χάρηκαν τόσο **που συναντήθηκαν**, **ώστε αποφάσισαν** να πάνε να πάνε για καφέ , **καθώς είχαν και οι δύο ελεύθερο χρόνο.** **Αν ο Γιάννης δεν είχε συναντήσει εκεί τον Μιχάλη**, θα είχε φύγει αμέσως, όμως τώρα χαιρόταν **που τον έβλεπε**. **Όταν κάθισαν στο τραπέζι**, ο Μιχάλης άρχισε να μιλά για την καινούργια του δουλειά, **όπως του ζήτησε ο Γιάννης** που τον άκουγε προσεκτικά. **Μόλις τελείωσαν την κουβέντα τους**, έφυγαν αλλά υποσχέθηκαν να ξαναβρεθούν **όποτε επέτρεπε το πρόγραμμά τους**.